A Bizottság 1012/90/EGK rendelete

(1990. április 20.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a legutóbb a 323/90/EGK rendelettel [1] módosított, a vám- és statisztikai nómenklatúráról, valamint a közös vámtarifáról szóló, 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, és amelyet különös közösségi rendelkezések határoznak meg az áruforgalommal kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket a 3. oszlopban kifejtett indokok alapján a 2. oszlopban feltüntetett megfelelő KN-kódok szerint kell besorolni;

mivel az e rendeletben előírt intézkedések összhangban vannak a Nómenklatúra Bizottság véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok szerint történik.

2. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1990. április 20-án.

a Bizottság részéről

Christiane Scrivener

a Bizottság tagja

[1] HL L 36., 1990.2.8., 7. o.

[2] HL L 256., 1987.9.7., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Könnyű, ujjatlan, szövött ruhanemű (100 % pamut), amely a test felső részét borítja és a derék alatt ér véget, divatos szabású, egyszínű anyagból készült. Nyakkivágása kerek, nyílás nélküli, mellmagasságban külső zseb található (lásd a 408. számú fényképet). | 62063000 | A besorolást a Kombinált Nómenklatúra 1. és 6. általános értelmezési szabályai, valamint a 6206 és a 62063000 KN-kód megfogalmazása határozzák meg. Lásd még a 6206 KN-kódhoz fűzött blúzokra, ingekre és ingblúzokra vonatkozó magyarázó megjegyzéseket. |

2.Könnyű, szövött ruhanemű (100 % pamut), nagyon rövid ujjal, amely a test felső részét borítja és a derék alatt ér véget, divatos szabású, egyszínű anyagból készült. Nyakkivágása kerek, részben nyitott, a bal vállrésznél gombbal záródik (lásd a 409. számú fényképet). | 62063000 | A besorolást a Kombinált Nómenklatúra 1. és 6. általános értelmezési szabályai, valamint a 6206 és a 62063000 KN-kód megfogalmazása határozzák meg. Lásd még a 6206 KN-kódhoz fűzött, blúzokra, ingekre és ingblúzokra vonatkozó magyarázó megjegyzéseket. |

3.Könnyű, szövött ruhanemű (100 % pamut), nagyon rövid ujjal, amely a test felső részét borítja és a derék alatt ér véget, divatos szabású, egyszínű anyagból készült. Nyakkivágása kerek, nyílás nélküli, elöl tűzéssel készített több díszítő berakással (lásd a 435. számú fényképet). | 62063000 | A besorolást a Kombinált Nómenklatúra 1. és 6. általános értelmezési szabályai, valamint a 6206 és a 62063000 KN-kód megfogalmazása határozzák meg. Lásd még a 6206 KN-kódhoz fűzött, blúzokra, ingekre és ingblúzokra vonatkozó magyarázó megjegyzéseket. |

4.Könnyű, ujjatlan, szövött ruhanemű (100 % műszál), amely a test felső részét borítja és a derék alatt ér véget, divatos szabású, egyszínű anyagból készült, különböző színű nyomott motívumokkal. Nyakkivágása kerek, nyílás nélküli (lásd a 433. számú fényképet). | 62064000 | A besorolást a Kombinált Nómenklatúra 1. és 6. általános értelmezési szabályai, valamint a 6206 és a 62064000 KN-kód megfogalmazása határozza meg. Lásd még a 6206 KN-kódhoz fűzött, blúzokra, ingekre és ingblúzokra vonatkozó magyarázó megjegyzéseket. |

5.Könnyű, ujjatlan, szövött ruhanemű (100 % műszál), amely a test felső részét borítja és a derék alatt ér véget, divatos szabású, egyszínű anyagból készült, nyakkivágása kerek, nyílás nélkül, a ruhanemű alján kétoldalt hasítékkal (lásd a 434. számú fényképet). | 62064000 | A besorolást a Kombinált Nómenklatúra 1. és 6. általános értelmezési szabályai, valamint a 6206 és a 62064000 KN-kód megfogalmazása határozzák meg. Lásd még a 6206 KN-kódhoz fűzött, blúzokra, ingekre és ingblúzokra vonatkozó magyarázó megjegyzéseket. |

+++++ TIFF +++++

+++++ TIFF +++++

--------------------------------------------------